Vážení predsedovia klubov, štatutárni zástupcovia, členovia SGF,
dovoľujem si vás pozvať na stretnutie zástupcov klubov SGF, ktoré sa uskutoční 20. - 21.1.2023 v priestoroch Filozofickej fakulty UMB v Banskej Bystrici na Tajovského ulici 40.
V piatok popoludní začneme poslednou prednáškou z cyklu Ekonomika v športe. Počas sobotného dopoludnia budeme mať možnosť diskusie na témy, ktoré sa týkajú každodenného chodu našej federácie, preberieme vaše návrhy a podnety a budeme mať možnosť zdieľať informácie o fungovaní vašich klubov, či vymeniť si skúsenosti. Program zakončíme v sobotu popoludní marketingovým školením pre športové kluby.
Našich prednášok sa môžu zúčastniť všetci členovia SGF, primárne je program zostavený pre predsedov/štatutárnych zástupcov gymnastických klubov. Vaše preferencie na účasť na jednotlivých častiach, prosím, uveďte v prihlasovacom formulári nižšie.
Spolu s tímom SGF sa budem tešiť na vašu účasť!
PaedDr. Monika Šišková